b'\n_START_ARTICLE_\nAromaterapija\n_START_PARAGRAPH_\nAromaterapija\xc2\xa0\xe2\x80\x93 alternatyviosios medicinos kryptis, kuomet gydoma eteriniais aliejais ir kitomis aromatin\xc4\x97mis med\xc5\xbeiagomis._NEWLINE_Teigiama, kad aromate esan\xc4\x8dios chemin\xc4\x97s med\xc5\xbeiagos veikia \xc5\xbemogaus nerv\xc5\xb3 sistem\xc4\x85, ma\xc5\xbeina stres\xc4\x85, \xc4\xaftamp\xc4\x85, depresij\xc4\x85 (nors tik dalyje aromatini\xc5\xb3 med\xc5\xbeiag\xc5\xb3 nustatytas potencialus teigiamas poveikis sveikatai). Aromaterapija taip pat da\xc5\xbenai naudojama fizi\xc5\xa1kai ir psichologi\xc5\xa1kai atsipalaiduoti, esteti\xc5\xa1kam aplinkos kvapui sukurti, kaip afrodiziakas._NEWLINE_Aromaterpijai naudojami eteriniai aliejai, absoliutai, fitoncidai, infuzijos. Aromatin\xc4\x97s med\xc5\xbeiagos da\xc5\xbeniausiai skleid\xc5\xbeiamos ore (smilkalai, aromatin\xc4\x97s \xc5\xbevak\xc4\x97s, kvepalai) arba aromatini\xc5\xb3 voni\xc5\xb3, masa\xc5\xbeo metu, kompresais. Kartais naudojamos tiesiogin\xc4\x97s inhaliacijos ar aromatiniai g\xc4\x97rimai.'